ਸਿਰਲੇਖ: ਅਮਰੀਕਾ 'ਚ ਫੜੇ ਗਏ 'ਟੌਲੀਵੁੱਡ' ਸੈਕਸ ਰੈਕੇਟ ਦੀ ਪੂਰੀ ਕਹਾਣੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਅਮਰੀਕੀ ਪੁਲਿਸ ਨੇ ਇੱਕ ਬਿਆਨ ਵਿੱਚ ਕਿਹਾ ਕਿ ਇੱਥੇ ਕਈ ਤੇਲੁਗੂ ਅਤੇ ਸੱਭਿਆਚਾਰਕ ਪ੍ਰੋਗਰਾਮਾਂ ਵਿੱਚ ਹਿੱਸਾ ਲੈਣ ਦੇ ਨਾਮ 'ਤੇ ਤੇਲੁਗੂ ਫਿਲਮ ਇੰਡਸਟ੍ਰੀ ਦੇ ਕਲਾਕਾਰ ਬੁਲਾਏ ਜਾਂਦੇ ਸਨ ਅਤੇ ਉਨ੍ਹਾਂ ਨੂੰ ਦੇਹ ਵਪਾਰ ਵਿੱਚ ਧੱਕ ਦਿੱਤਾ ਜਾਂਦਾ ਸੀ।

ਹੋਮਲੈਂਡ ਸਿਕਿਓਰਿਟੀ ਇਨਵੈਸਟੀਗੇਸ਼ਨ (HIS) ਦੀ ਸਪੈਸ਼ਲ ਏਜੰਟ ਬ੍ਰਾਇਨ ਜਿਨ ਮੁਤਾਬਕ, "34 ਸਾਲਾਂ ਕਿਸ਼ਨ ਮੋਦੁਗੁਮੁਡੀ ਇਸ ਸੈਕਸ ਰੈਕਟ ਦਾ ਮਾਸਟਰ ਮਾਈਂਡ ਹੈ ਅਤੇ ਉਸ ਦੀ ਪਤਨੀ ਚੰਦਰਕਲਾ ਮੋਦੁਗੁਮੁਡੀ ਉਸ ਵਿੱਚ ਭਾਗੀਦਾਰ ਹੈ।" 

ਉਨ੍ਹਾਂ ਨੇ ਇਲਿਨੋਇਸ ਕੋਰਟ ਦੇ ਉੱਤਰੀ ਜ਼ਿਲ੍ਹੇ ਵਿੱਚ ਇਸ ਸੰਬੰਧੀ ਇੱਕ ਪਟੀਸ਼ਨ ਵੀ ਪਾਈ। 

ਉਨ੍ਹਾਂ ਨੇ ਦੱਸਿਆ ਕਿ ਕਿਸ਼ਨ ਨੂੰ ਉਸ ਦੇ ਛੋਟੇ ਨਾਮ ਸ੍ਰੀ ਰਾਜ ਚੇਨੂਪਤੀ ਅਤੇ ਚੰਦਰਕਲਾ ਨੂੰ ਵਿਭਾ ਤੇ ਵਿਭਾ ਜਇਮ ਵਜੋਂ ਵੀ ਜਾਣਿਆ ਜਾਂਦਾ ਸੀ। 

ਬੀਬੀਸੀ ਨੂੰ 42 ਪੰਨਿਆਂ ਦੀ ਇੱਕ ਅਪਰਾਧਿਕ ਪਟੀਸ਼ਨ ਵੀ ਪ੍ਰਾਪਤ ਹੋਈ ਹੈ। ਜਿਸ ਵਿੱਚ ਇਸ ਰੈਕੇਟ ਦੀਆਂ ਪੀੜਤ ਭਾਰਤੀ ਔਰਤਾਂ ਦੇ ਬਿਆਨ ਦਰਜ ਹਨ। ਹਾਲਾਂਕਿ ਪਟੀਸ਼ਨ ਵਿੱਚ ਇਨ੍ਹਾਂ ਦੇ ਨਾਵਾਂ ਦਾ ਖੁਲਾਸਾ ਨਹੀਂ ਕੀਤਾ। ਸਿਰਫ ਏ, ਬੀ, ਸੀ, ਡੀ ਕਰਕੇ ਹੀ ਬਿਆਨ ਦਰ ਕੀਤੇ ਗਏ ਹਨ।

ਜਾਂਚ ਅਧਿਕਾਰੀਆਂ ਨੇ ਪੀੜਤਾਂ ਅਤੇ ਗਾਹਕਾਂ ਨੂੰ ਵੀ ਸਵਾਲ-ਜਵਾਬ ਕੀਤੇ ਹਨ। ਅਧਿਕਾਰੀਆਂ ਨੇ ਪਟੀਸ਼ਨ ਵਿੱਚ ਦੱਸਿਆ ਹੈ ਕਿ ਵੇਸ਼ਵਾਵ੍ਰਿਤੀ ਨਾਲ ਸੰਬੰਧਤ ਦਸਤਾਵੇਜ਼ ਅਤੇ ਡਾਇਰੀਆਂ ਮੁਲਜ਼ਮਾਂ ਦੇ ਘਰੋਂ ਬਰਾਮਦ ਹੋਈਆਂ ਹਨ।  

ਇਸ ਦੇ ਨਾਲ ਹੀ ਪਟੀਸ਼ਨ ਮੁਤਾਬਕ ਅਧਿਕਾਰੀਆਂ ਵੱਲੋਂ 16 ਫਰਵਰੀ ਨੂੰ ਘਰ ਦੀ ਤਲਾਸ਼ੀ ਦੌਰਾਨ 70 ਕੰਡੋਮ, ਫਰਜ਼ੀ ਰਿਹਾਇਸ਼ੀ ਕਾਰਡ, ਅਮਰੀਕਾ ਤੇਲੁਗੂ ਐਸੋਸੀਏਸ਼ਨ ਦੇ ਫਰਜ਼ੀ ਲੈਟਰ, ਵਿਜ਼ਿਟਿੰਗ ਕਾਰਡ, ਡਾਇਰੀਆਂ ਅਤੇ ਹੋਰ ਦਸਤਾਵੇਜ਼ ਮਿਲੇ। 

ਉਨ੍ਹਾਂ ਨੇ ਦੱਸਿਆ ਕਿ ਇਨ੍ਹਾਂ ਕਾਗਜ਼ਾਤਾਂ ਵਿੱਚ ਕਲਾਕਾਰਾਂ ਅਤੇ ਗਾਹਕਾਂ ਦੇ ਨਾਵਾਂ ਦਾ ਵੀ ਜ਼ਿਕਰ ਕੀਤਾ ਗਿਆ ਹੈ ਅਤੇ ਇਨ੍ਹਾਂ ਲਈ ਤੈਅ ਕੀਤੀ ਰਕਮ ਦਾ ਵੇਰਵਾ ਵੀ ਸ਼ਾਮਿਲ ਹੈ।

ਕਿਵੇਂ ਹੋਇਆ ਖੁਲਾਸਾ ?

ਸਪੈਸ਼ਲ ਏਜੰਟ ਬ੍ਰਾਇਨ ਜਿਨ ਵੱਲੋਂ ਦਿੱਤੇ ਗਏ ਹਲਫਨਾਮੇ ਮੁਤਾਬਕ 20 ਨਵੰਬਰ 2017 ਨੂੰ ਦਿੱਲੀ ਤੋਂ ਆਈ ਇੱਕ ਔਰਤ ਸ਼ਿਕਾਗੋ ਪਹੁੰਚੀ। ਉਸ ਕੋਲ ਬੀ1/ਬੀ2 ਟੂਰਿਸਟ ਵੀਜ਼ਾ ਸੀ। 

ਜਦੋਂ ਉਸ ਨੇ ਏਅਰਪੋਰਟ 'ਤੇ ਆਪਣੇ ਇਮੀਗ੍ਰੇਸ਼ਨ ਦਸਤਾਵੇਜ਼ ਦਿਖਾਏ ਤਾਂ ਕਿਹਾ ਕਿ ਉਹ ਤੇਲੁਗੂ ਐਸੋਸੀਏਸ਼ਨ ਆਫ ਸਾਊਥਰਨ ਕੈਲੀਫੋਰਨੀਆ ਵਿੱਚ 18 ਨਵੰਬਰ ਨੂੰ ਹੋਣ ਵਾਲੇ ਇੱਕ ਪ੍ਰੋਗਰਾਮ 'ਚ ਹਿੱਸਾ ਲੈਣ ਆਈ ਹੈ। 

ਦਸਤਾਵੇਜ਼ ਇਹ ਵੀ ਕਹਿ ਰਹੇ ਸਨ ਕਿ ਉਹ ਕੈਲੀਫੋਰਨੀਆ ਵਿੱਚ ਤੇਲਗੂ ਐਸੋਸੀਏਸ਼ਨ ਸਟਾਰ ਨਾਈਟ ਦਾ ਹਿੱਸਾ ਬਣਨ ਲਈ ਆਈ ਹੈ ਅਤੇ ਉਹ 10 ਦਿਨ ਤੱਕ ਰਹੇਗੀ।

ਜਾਂਚ ਅਧਿਕਾਰੀ ਨੂੰ ਸ਼ੱਕ ਹੋਇਆ ਕਿਉਂਕਿ ਉਹ ਦਸਤਾਵੇਜ਼ਾਂ ਮੁਤਾਬਕ ਉਹ 18 ਨੂੰ ਹੋਣ ਵਾਲੇ ਪ੍ਰੋਗਰਾਮ ਵਿੱਚ ਹਿੱਸਾ ਲੈਣ ਆਈ ਹੈ, ਪਰ ਉਹ 2 ਦਿਨ ਬਾਅਦ ਯਾਨਿ 20 ਨਵੰਬਰ ਨੂੰ ਸ਼ਿਕਾਗੋ ਪਹੁੰਚੀ। 

ਜਦੋਂ ਉਸ ਕੋਲੋਂ ਪੁੱਛਗਿੱਛ ਕੀਤੀ ਗਈ ਤਾਂ ਉਸ ਨੇ ਦੱਸਿਆ ਕਿ ਉਹ ਨੌਰਥ ਅਮਰੀਕਾ ਤੇਲੁਗੂ ਸੁਸਾਇਟੀ ਦੇ ਪ੍ਰਗੋਰਾਮਾਂ ਵਿੱਚ ਹਿੱਸਾ ਲੈਣ...